《飞星过水白》
宋代·林希逸

良夜步郊坰，飞看过水星。四垂青漠漠，一点白荧荧。

瑞彩浮莲渚，流光渡蓼汀。不应天共转，恍若月初经。

错认珠生蚌，还疑草化萤。须臾云半黑，渔火个边青。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。